Panna ühte patta Tai pealinn Bankok, maa lõuna-, põhja-, ida- ja lääneosa ning saared on raske, kui mitte võimatu. Nii erinevad on selle maa tuhat palet.  Inglite linnas, Bankokis, on kõrvuti kuldsete pühakodade ja hulga kiiresti kerkivate pilvelõhkujatega äraarvamatu vanusega hurtsikud, uskumatu vaesus ja viletsus. Bankok on kodulinnaks maailma üheks suuremaks aardeks tunnistatud Smaragd Buddhale ning veel rohkem kui 400 vaatamisväärsusele, millega tutvuda ei jõuaks vist ka kogu elu Bankokis veetes. Tai imekaunis, värvikirev ja lopsakas loodus ümbritseb teid kõikjal alates hotelliaiast ja lõpetades Kwai jõe kallaste unenäolise puutumatu ürgmetsaga.